Luonnos ETA:n Sekakomitean päätös ETA-sopimuksen liitteen VI (Sosiaaliturva) muuttamisesta - Luonnos yhteisön yhteiseksi kannaksi /* SEK/2005/1743 lopull. */





[pic] | EUROOPAN YHTEISÖJEN KOMISSIO | Bryssel 21.12.2005 SEK(2005) 1743 lopullinen Luonnos ETA:N SEKAKOMITEAN PÄÄTÖS ETA-sopimuksen liitteen VI (Sosiaaliturva) muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. ETA:n sekakomitean olisi hyväksyttävä oheinen sekakomitean päätösluonnos, jolla muutetaan Euroopan talousalueesta tehdyn sopimuksen sosiaaliturvaa koskevaa liitettä VI. 2. Päätösluonnoksella muutetaan neuvoston asetuksen (ETY) N:o 1408/71 liitettä II A, joka on otettu osaksi sopimuksen liitettä VI, lisäämällä uusi Norjaa koskeva kohta. Luonnoksessa lisätään mukautus, joka antaa Norjalle mahdollisuuden soveltaa 1. tammikuuta 2006 lähtien uutta lainsäädäntöä, joka koskee 29. huhtikuuta 2005 annetun lain No. 21 mukaisia eritysetuuksia ja lyhyitä asumiskausia Norjassa oleskelleille henkilöille myönnettäviä lisäavustuksia. 3. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säädöksen laajentaminen merkittävin muutoksin. 4. ETA:n sekakomitean päätösluonnos annetaan neuvoston hyväksyttäväksi, jonka jälkeen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS ETA-sopimuksen liitteen VI (Sosiaaliturva) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan, sekä katsoo seuraavaa: (1) Sopimuksen liite VI muutettiin […] päivänä […]kuuta […] tehdyllä ETA:n sekakomitean päätöksellä N:o […][1]. (2) Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheisiinsä 14 päivänä kesäkuuta 1971 annettu neuvoston asetus (ETY) N:o 1408/71[2] otetaan osaksi sopimusta. (3) Asetuksen (ETY) N:o 1408/71 nimi muutettiin sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheisiinsä annetun asetuksen (ETY) N:o 1408/71 laajentamisesta itsenäisiin ammatinharjoittajiin ja heidän perheenjäseniinsä 12 päivänä toukokuuta 1981 annetulla neuvoston asetuksella (ETY) N:o 1390/81[3]. (4) Lisätään neuvoston asetuksen (ETY) N:o 1408/71 liitteeseen II A uusi Norjaa koskeva kohta, ON PÄÄTTÄNYT SEURAAVAA: 1 artikla Lisätään sopimuksen liitteessä VI olevaan 1 kohtaan (neuvoston asetus (ETY) N:o 1408/71) mukautukseen (m) otsakkeen ‘ZC. NORJA’ alle seuraava: “(d) Eritysetuudet myönnetään lyhyitä asumiskausia Norjassa oleskelleille henkilöille annettavista lisäavustuksista 29 päivänä huhtikuuta 2005 annetun lain No. 21 mukaisesti.”. 2 artikla Tämä päätös tulee voimaan […] päivänä […]kuuta […], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle *. 3 artikla Tämä päätös julkaistaan Euroopan unionin virallisen lehden ETA-osastossa jaETA-täydennysosassa.. Tehty Brysselissä […] päivänä […]kuuta . ETA:n sekakomitean puolesta Puheenjohtaja ETA:n sekakomitean sihteerit [1] EUVL C, […], […], s. […]. [2] EYVL L 149, 5.7.1971, s. 2. [3] EYVL L 143, 29.5.1981, s. 1. * [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]